
Távol maradt: Mohl Lajos bári képviselő

Dr. Schmidt József polgármester üdvözli mindkét község helyi képviselőit, valamint a tanácskozási joggal meghívottakat.

Megállapítja, hogy az ülés határozatképes, mert mindkét testület tagjainak többsége jelen van.

Ezután az ülést megnyitja, majd javaslatot tesz a napirendi pontokra, melyet a képviselőtestületek elfogadtak az alábbiak szerint.

Napirendi pontok:

1.) A körjegyzőség illetve az általános iskola közös fenntartására létrehozott társulás megszűntetése

Előadó: Nagy Mihályné polgármester

2.) Egyebek

Ezt követően dr. Schmidt József átadja a szót a bári polgármesternek.

NAPIRENDEK TÁRGYALÁSA
1.) napirendi pont: A körjegyzőség illetve az általános iskola közös fenntartására létrehozott társulás megszűntetése

Nagy Mihályné polgármester: Köszönti mindkét község képviselőtestületét.

Az Ötv. Lehetőségét kihasználva jött létre 1990-ben a társulás a körjegyzőségre és az általános iskola közös fenntartására. A lehetőséget a törvény a szétválásra is megadja, ezt szeretné Bár kihasználni.

Az iskola leválasztása már többször szóba került, de az igazgató úr mindig meggyőzött bennünket, hogy így jobb.

1992. február 27-én tárgyaltuk az idei költségvetést, és megállapítottuk, hogy önálló hivatal alakítása sem kerül sokkal többe, mint a Körjegyzőséghez való társulásunk.

Azért kértük a mai ülés összehívását, mert legalább fél évvel korábban be kell jelenteni a kiválási szándékot.

Első lépésként 3 fős apparátust kívánunk működtetni 1993. január 1-től.

A helyi lakosoknak is kényelmesebb lesz, ezt nekünk feladatunk biztosítani.

Az iskolával kapcsolatban többször felmerült, hogy fizessünk többet a normatív támogatásnál. Testületünk ezt nem fogadta el. Próbáltam egyezkedni a polgármester úrral, de nem értünk el eredményt. Ezért volt az, hogy a normatív támogatást erre az évre mi kértük le, és úgy utaltuk át Szekcsőnek.

A bári testület tagjai az első ülésen azért nem reagáltak a polgármester felvetésére, mert az akkori számítások szerint az egy gyerekre eső költség nem érte el a normatívát.

Később a testület határozattal mondta ki, hogy az 1992/93-as tanévtől a bári iskola önálló iskolaként működik az önkormányzat fenntartásában. Ha az iskola helyben van, az irányítása egyszerűbb, munkája jobban követhető. Authné erre a feladatra alkalmas.

Az óvoda is működik, nem omlott össze.

Más kérdés a felső tagozat, mert az iskola megválasztása a szülő joga. Valószínű, hogy a 7. és 8. o. tanulók szülei nem változtatnak.

Kérdés: Ha a felső tagozat idejár, a költségeket írásban le kell fektetni.

Az iskola költségvetésébe ezentúl jobban be szeretne tekinteni a testület. Jó lenne tudni, hány gyerek van összesen a felső tagozatban, és hány nevelő tanítja őket, mekkora bérért. Természetes, hogy a 25 alsó tagozatos gyerekre járó normatív támogatást az első félévre átutaljuk. 

Ismerteti a határozati javaslatot:

1.) Dunaszekcső és Bár képviselőtestülete a körjegyzőségre kötött megállapodást 1992. december 31-ével felbontja.

2.) Dunaszekcső és Bár képviselőtestülete az általános iskola közös fenntartására kötött megállapodást 1992. június 30-ával megszűnteti.

3.) A képviselőtestületek megállapítják, hogy a felső tagozat – a szülők választásának megfelelően – továbbra is Dunaszekcsőre jár, de az erre vonatkozó részletszabályok kidolgozására a polgármesterek felhatalmazást kapnak.

Dr. Schmidt József polgármester lehetőséget ad a kérdésekre, és véleményekre.

Hetényi Ádám: Mi lesz a Bárban tanító dunaszekcsői pedagógus sorsa?

Nagy Mihályné: A két bári pedagógust tovább alkalmazzák, a szekcsőit nem. Kérdéses még a német oktató személye, mert ha a szabályok engedik ezt is bárival szeretnék megoldani. E hó végére ez eldől.

Kovácsné Ágoston Annával Dunaszekcső kötött szerződést, Bár nem köteles alkalmazni.

A napközis pedagógusra sincs tovább szükség.

Dr. Schmidt József: Ha a szülő dolga az iskolaválasztás, az önkormányzatok között nincs szükség társulási szerződésre, elég annyi, hogy mennyivel járul hozzá az önkormányzat.(pl fejkvótáért)

Ha tehát Bár a Szekcsőre járó gyerekekért járó támogatást átutalja, tovább erről nem kell beszélni és szerződni.
Hegedűs György: Nem az elnevezés a lényeges, de írásba kell foglalni a későbbi viták elkerülése érdekében.

Nagy Mihályné: Azért is írásba kell foglalni, mert Bárból több gyerek jár iskolába Mohácsra. Biztosíték kell, mert ha a fogadó iskola „nem jön ki a normatív támogatásból” az önkormányzat nem fogja a különbözetet megfizetni.

Ugyanez vonatkozik az alsó tagozatra: ha iskolát tartok fenn, a gyerek itt kap kedvezményt. A plusz költségeket fizesse meg a szülő.

Dr. Pálos Ferenc: Hogy lehet az, hogy az iskolára vonatkozó információkat a bári polgármester ne kapta meg?

Dr. Schmidt József: Nem hiszem, hogy valaki is elzárta ezeket az információkat.

Nagy Mihályné: A különváláshoz ez is hozzájárult, több esetben kért, de vagy késve, vagy egyáltalán nem kapott információt.

Dr. Schmidt József: Elismeri, hiba volt az, hogy az iskolai ügyeket tárgyaló minden ülésre nem hívta meg a bári polgármestert, csak a fontosabbakra.

Nagy Mihályné: Kezdetben jöttek a kimutatások, később elmaradtak. Végezetül azért köszönet jár az egész apparátusnak, mert igyekezett helytállni. Sok gond van a két községben, ezt elismeri. Azonban a székhely van mindig előnyben, mert a hivatal itt van, törvényszerűen annak az ügye az elsődleges.
Ezért próbáljuk meg önállóan, hátha jobban megy.

Guzsván Lajosné: A pénzügyi bizottság is hiányolta a bári képviseletet a költségvetés tárgyalásakor. Ott is mulasztás történt.

Dr. Schmidt József: A határozati javaslat kiegészítésére: A bári felső tagozatosok Szekcsőre a mindenkori normatív támogatás összegéért járhatnak.

Ezt időnként felül kell vizsgálni.

Több hozzászólás nem volt, a bári képviselőtestület 6 szavazattal 0 ellenében az alábbi határozatot hozta:

19/1992. /VI. 17./Kt. Számú határozat a körjegyzőség és a közös iskolafenntartás megszűntetéséről
1. Bár képviselőtestülete a Dunaszekcső község képviselőtestületével kötött – a Körjegyzőség létrehozásáról szóló – megállapodást 1992. december 31-i hatállyal felbontja. A képviselőtestület megállapítja, hogy ezzel a körjegyzőség megszűnik. 

2. Bár képviselőtestülete Dunaszekcső képviselőtestületével kötött – az általános iskola közös fenntartásáról szóló – megállapodást 1992. június 30-ával megszűnteti.

3. A képviselőtestület megállapítja, hogy amennyiben a bári felső tagozatos tanulók – a szülők döntésének megfelelően – továbbra is Dunaszekcsőre járnak, a bári önkormányzat a dunaszekcsői önkormányzatnak a mindenkori normatív támogatás összegét fizeti.

Határidők: értelem szerint

Felelős: Nagy Mihályné polgármester 

A dunaszekcsői képviselőtestület 9 szavazattal 0 ellenében a következő határozatot hozta:

35/1992. /VI. 17. / Kt. Számú határozat a körjegyzőség és a közös iskolafenntartás megszűntetéséről

1. Dunaszekcső képviselőtestülete Bár képviselőtestületével kötött – a Körjegyzőség létrehozásáról szóló – megállapodást 1992. december 31-i hatállyal felbontja. A képviselőtestület megállapítja, hogy ezzel a körjegyzőség megszűnik.

2. Dunaszekcső képviselőtestülete Bár képviselőtestületével kötött - az általános iskola közös fenntartásáról szóló – megállapodást 1992. június 30-ával megszűnteti.

3. A képviselőtestület megállapítja, hogy amennyiben a bári felső tagozatos tanulók – a szülők döntésének megfelelően – továbbra is Dunaszekcsőre járnak, a bári önkormányzat a dunaszekcsői önkormányzatnak a mindenkori normatív támogatás összegét fizeti.

Határidők: értelem szerint

Felelős: dr. Schmidt József polgármester

A dunaszekcsői polgármester megköszönte a hozzászólásban elmondottakat, felajánlotta a bári képviselőknek, hogy maradjanak továbbra is. A bári testület a távozás mellett döntött így szünet következett, a polgármester a együttes ülést bezárta.
Kmft.

